[pic] | KUMMISSJONI TAL-KOMUNITAJIET EWROPEJ | Brussel 7.12.2005 KUMM(2005) 645 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Rapport interim dwar is-segwitu għal-laqgħa informali tal-Kapijiet ta’ l-Istat u l-Gvern f’Hampton Court KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW Rapport interim dwar is-segwitu għal-laqgħa informali tal-Kapijiet ta’ l-Istat u l-Gvern f’Hampton Court Ir-rapport interim hu magħmul minn żewġ partijiet. Il-Parti 1 tistipula l-istrateġija ġenerali segwita u l-azzjonijiet meħudha minn mindu saret il-laqgħa ta’ Hampton Court. Fil-parti 2 jingħata tagħrif addizzjonali dwar il-mod kif il-Kummissjoni qiegħda tmexxi x-xogħol ’il quddiem f’kull influss ta’ xogħol ta’ Hampton Court. PARTI 1 1. INTRODUZZJONI Fis-27 ta’ Ottubru 2005, f’’Hampton Court, il-Kapijiet ta’ l-Istat u l-Gvern ta’ l-Unjoni Ewropea kellhom diskussjoni li ħalliet il-frott fuq ir-reazzjoni ta’ l-Ewropa għal globalizzazzjoni. Il-Komunikazzjoni tal-Kummissjoni ‘Valuri Ewropej f’dinja globalizzata’ għinet sabiex tiffoka d-diskussjoni dwar l-isfidi u l-opportunitajiet li għad ikollna quddiemna. Kulħadd qabel li l-Ewropa teħtieġ riformi ekonomiċi u modernizzazzjoni soċjali sabiex tissalvagwardja l-valuri tagħha. Fi tmiem il-laqgħa informali l-Kummissjoni ntalbet sabiex tieħu r-riedni f’xogħol ulterjuri fuq ir-riċerka u l-iżvilupp, l-universitajiet, l-isfidi demografiċi, l-enerġija, l-immigrazzjoni u s-sigurtà. Sar ftehim li dan ix-xogħol mhuwiex se jwassal għal proċessi jew strutturi ġodda iżda se jkun integrat fil-mezzi eżistenti. Il-President Barroso ħabbar li se jippreżenta dokument ta’ kunċett dwar il-projjezzjoni esterna ta’ l-Unjoni Ewropea fid-Dinja. Sforzi li jitwettqu b’ħeffa u li huma sodi fl-oqsma kollha huma essenzjali sabiex jgħollu l-valur tar-reazzjoni ta’ l-Ewropa għall-globalizzazzzjoni. 2. L-ISTRATEġIJA SEGWITA MILL-KUMMISSJONI Fid-9 ta’ Novembru 2005 l-President Barroso bagħat ittra lill-Prim Ministru Blair, Bundeskanzler Schüssel u l-President tal-Parlament Ewropew, Borrell, fuq is-segwitu immedjat għal-laqgħa informali f’Hampton Court. Din in-nota ta' tagħrif kien fiha deskrizzjoni ħafifa tal-kwistjonijiet ewlenin li dwarhom għandha tiffoka l-Kummissjoni. In-nota stipulat ukoll meta u kif il-Kummissjoni għandha tirrapporta fuq ix-xogħol li sar. Tħabbar ukoll li l-Kummissjoni għandha tħejji rapport interim għall-Kunsill Ewropew ta’ Diċembru sabiex tagħti tagħrif ulterjuri dwar l-istrateġija tagħha għas-segwitu ta’ kull influss ta’ xogħol u sabiex tindika l-qagħda ta’ l-attività, anki fir-rigward ta’ l-involviment ta’ figuri awtorevoli esterni. Il-Kummissjoni mill-ewwel bdiet taħdem fuq kull wieħed minn dawn l-oqsma identifikati f’Hampton Court. Bħala l-ewwel pass, il-Kummissjoni għamlet inventarju tal-kwistjonijiet li għandhom jiġu indirizzati f’kull influss ta’ xogħol filwaqt li tieħu f’kunsiderazzjoni inizjattivi li jinsabu fil-proċess ta' żvilupp fil-Kummissjoni u x-xogħol li wettqu l-Istati Membri sabiex jirreaġixxu għall-isfida tal-globalizzazzjoni. Jekk nimxu abbażi ta’ dan, issa l-isfida hija kif se ndaħħlu mod ġdid ta’ ħsieb fuq dawn il-kwistjonijiet. 3. INVOLVIMENT TAL-FIGURI ESTERNI AWTOREVOLI Kif miftiehem, il-Kummissjoni se toqgħod fuq l-għarfien espert ta’ figuri awtorevoli sabiex issaħħaħ u taġġorna l-għerf tagħha dwar dawn il-kwistjonijiet. Il-kontribut mill-esperti probabbilment se jvarja skond il-livell ta’ żvilupp u maturità ta’ kull qasam. F’uħud mill-oqsma diġà nġabar ħafna għarfien espert, pereżempju fil-qafas tal-konsultazzjonijiet tal- Green Paper . F’oqsma oħra għandha tkun adattata konsultazzjoni usa’. B’kosegwenza ta’ dan, il-mod kif inhuma involuti l-esperti, ivarja għal kull influss ta’ xogħol. Pereżempju, fil-qasam tar-riċerka u l-iżvilupp, il-Kummissjoni għamlet sejħiet għal kontributi minn grupp żgħir ta’ esperti presedut mill-ex Prim Ministru Finlandiż, Esko Aho. Fil-qasam ta’ universitajiet, matul dawn l-aħħar sentejn il-Kummissjoni wettqet konsultazzjonijiet estensivi. Għalhekk l-opinjonijiet ta’ l-esperti se jfittxuhom fuq kif inhu l-ħjar mod sabiex il-konklużjonijiet li nkisbu minn dawn il-konsultazzjonijiet jitmexxew ’il quddiem. F’oqsma oħra l-Kummissjoni għandha tikkuntattja esperti fuq bażi individwali, filwaqt li taġixxi b’ħeffa sabiex tieħu f’kunsiderazzjoni l-fatt li l-Kummissjoni ntalbet li tirrapporta matul il-Presidenza Awstrijaka fl-ewwel nofs ta’ l-2006. Għall-enerġija, l-involviment ta’ esperti għandu jirrifletti r-rekwiżiti speċifiċi tal- green paper komprensiva li l-Kummissjoni għandha l-għan li tipproduċi. 4. DISKUSSJONIJIET FIL-KUNSILL il-Kunsill diġà organizza numru ta’ dibattiti dwar is-segwitu ta’ Hampton Court. Il-Kummissjoni u l-Istati Membri qasmu bejniethom it-tagħrif fuq l-isforzi u l-inizjattivi ġodda tagħhom fil-flussi varji ta’ xogħol ta’ Hampton Court. Il -Kunsill “ta’ l-Edukazzjoni” tal-15 ta’ Novembru organizza skambju ta’ opinjonijiet dwar l- edukazzjoni ogħla li ffokka fuq kif il-kwalità ta’ l-edukazzjoni ogħla tista’ titjieb u dwar li jippromwovi l-universitajiet ta’ l-ogħla kwalità. Tqajmet ukoll ir-relazzjoni bejn in-negozju, l-universitajiet u r-riċerka. L-Istati Membri enfasizzaw l-impenn tagħhom li jintroduċu riformi fuq l-edukazzjoni ogħla, l-importanza li jippromwovu s-sħubija mas-settur privat, il-ħtieġa li jiżviluppaw Ċentri ta’ Eċċellenza u l-ħtieġa li jiggarantixxu standards għolja rikonoxxuti sabiex jiġbdu lill-istudenti. Il- Kunsill “tal-Kompetittività” fit-28 ta’ Novembru wasal għal strateġija ġenerali parzjali fuq is-7 Programm ta’ Qafas propost għar- riċerka u l-iżvilupp . Il-Kunsill adotta konklużjonijiet li jħaddnu l-Komunikazzjoni tal-Kummissjoni fuq “Aktar Riċerka u Innovazzjoni – Ninvestu gaħt-Tkabbir u l-Impjieg”, li tindirizza l-firxa sħiħa ta’ riċerka u innovazzjoni u li l-impenni li saru mill-Programm ta’ Liżbona tal-Komunità tagħmilhom espliċiti. Dibattitu dwar is-segwitu tal-Ministri ta’ Hampton Court ikkonferma l-importanza li r-riċerka u l-iżvilupp jippromwovuhom u fakkar l-azzjonijiet ewlenin li diġà twettqu f’dan ir-rigward. Il- Kunsilll “ta’ l-Enerġija” li ltaqa’ fl-1 ta’ Diċembru kien dedikat għall-oimplimentazzjoni tas-suq intern ta’ l-enerġija u l-impatt prattiku tiegħu. Ir-rapport tal-Kummissjoni fuq din il-kwistjoni u l-iskoperti inizjali tagħha fuq is-settur ta’ l-enerġija kienu l-bażi tad-diskussjoni. Nota tal-Presidenza kienet tittratta dwar l-implimentazzjoni, l-infurzar u t-trasparenza; integrazzjoni ulterjuri tas-suq; aċċess imtejjeb għal parti terza għan-netwerks. Il-Kummissjoni pprovdiet tagħrif dwar il- Green Paper li jmiss dwar Politika Ewropea ta’ l-Enerġija. Il-Kunsill iddiskuta wkoll il-Bidla fil-Klima u l-Enerġija Sostenibbli, filwaqt li rrefera għal Green Paper dwar l-effiċjenza ta’ l-enerġija . Id-dibattitu serva wkoll bħala kontribut għat-tħejjija għall-pjan futur ta’ azzjoni dwar l-effiċjenza ta’ l-enerġija. Bejn l-1 u t-2 ta' Diċembru l-“Kunsill tal-Ġustizzja u l-Intern” ipprovda opportunità lill-Kummissjoni sabiex tippreżenta il-Komunikazzjoni tagħha fuq ‘L-azzjonijiet ta’ prijorità sabiex nirreaġixxu għall-isfidi ta’ l-emigrazzjoni: l-ewwel segwitu ta’ Hampton Court’. Il-Kunsill kellu l-ewwel skambju ta’ opinjonijiet fuq il-Komunikazzjoni, bi tħejjija għal diskussjoni ulterjuri fil-Kunsill Ewropew ta’ Diċembru. Il-Kunsill ftiehem ukoll l-istrateġija ġdida ta’ l-UE ta’ kontra t-terroriżmu, li l-Kunsill Ewropew mistenni li jħaddan. Waqt il- Kunsill “ta' l-Impjieg, il-Politika Soċjali, is-Saħħa u l-Affarijiet tal-Konsumaturi” tat-8-9 ta’ Diċembru, il- Green Paper tal-Kummissjoni dwar Nikkonfrontaw il-Bidla Demografika : solidarjetà ġdida bejn il-ġenerazzjonijiet” se tkun il-bażi għal skambju ta’ opinjonijiet. Il-Presidenza se tiskeda nota b’mistoqsijiet fuq inizjattivi nazzjonali possibbli li għandhom l-għan li jżidu r-rata globali ta' impjieg għal persuni li huma f'età tax-xogħol u li jkabbru kemm jifilħu l-opportunitajiet ta’ impjieg għal persuni iżgħar, ħaddiema ta’ età akbar u gruppi żvantaġġati oħra. 5. Rappurtar Bħal ma nftiehem f’Hampton Court il-Kummissjonie tirrapporta b’mod komprensiv liż-żewġ Kunsilli Ewropej matul il-Presidenza Awstrijaka fl-ewwel nofs ta’ l-2006. Bil-ħsieb ta’ l-ewwel inventarju tax-xogħol li jinsab għaddej u dak ippjanat għall-2006 l-Kummissjoni se tipprova tagħmel rabta, fejn xieraq u adattat, ir-rappurtar tagħha għall-impenji u proċeduri eżistenti sabiex tagħmel l-aqwa użu ta’ sinerġiji u tevita li jkun hemm oqsma li jkunu responsabbli għalihom aktar minn entità waħda. Għal din ir-raġuni, ix-xogħol fuq ir-Riċerka u l-Iżvilupp, l-Universitajiet, l-Enerġija u l-Isfidi Demografiċi se jkunu relatati mill-qrib għar-rappurtar fil-qafas ta’ l-Istrateġija ta’ Liżbona għat-Tkabbir u l-Impjiegi. Ir-Rapport Annwali ta’ Progress għall-Kunsill Ewropew tar-Rebbiegħa se jirrifletti dawn il-kwistjonijiet b’mod partikolari. Il-Kummissjoni se tippreżenta wkoll rapporti qosra dwar l-oqsma msemmija hawn fuq li se jgawdu minn kontributi minn figuri awtorevoli esterni. Dawn ir-rapporti jistgħu jinkludu proposti għal elaborazzjoni ulterjuri, li eventwalment twassal għal azzjonijiet jew inizjattivi ġodda fuq livell Ewropew. Ir-rappurtar fuq l-Emigrazzjoni se jkun ikkombinat ma’ numru ta’ inizjattivi u proposti tal-Kummissjoni previsti għas-sena d-dieħla. Il-monitoraġġ ta’ l-inizjattivi proposti u l-ewwel riżultati għandhom jistimulaw il-kapaċità fil-Kummissjoni sabiex tirrapporta lura lill-Kunsill sa l-aħħar ta’ l-2006. F’dan ir-rigward se jfittxu għas-sinerġiji mal-Programm eżistenti ta’ l-Aja – il-qafas ewlieni għal miżuri fil-qasam tal-ġustizzja, il-libertà u s-sigurtà. Ovvjament, il-firxa ta’ rappurtar fuq is-Sigurtà se tiddependi fil-biċċa l-kbira fuq ir-riżultati tal-Kunsill Ewropew ta’ Diċembru 2005. Il-Presidenza tar-Renju Unit u l-Koordinatur ta’ Kontra t-Terroriżmu ħejjew proposta għal strateġija ta’ kontra t-terroriżmu. Id-dokument ta’ kunċett dwar it-tisħiħ tal-projjeżżjoni esterna ta’ l-Unjoni Ewropea huwa previst għall-Kunsill Ewropew ta’ Ġunju 2006. San id-dokument se jirrevedi l-politika interna u esterna ta’ l-Unjoni Ewropea li jgħinu sabiex jiddeterminaw ir-rwol tagħha f’din id-dinja. PARTI 2 1. L-INFLUSSI TA’ XOGħOL TA’ HAMPTOM COURT Jekk wieħed jibni abbażi tat-tagħrif li diġà ngħata fin-Nota ta’ Tagħrif tad-9 ta’ Novembru, il-paragrafi li ġejjin jiddeskrivu l-qagħda ta’ l-attività li għandha x’taqsam mal-kwistjonijiet ewlenin li għandhom jiġu indirizzati f’kull influss ta’ xogħol ta’ Hampton Court. Huma jelenkaw l-inizjattivi ewlenin fuq livell Ewropew li kienu skedati jew ippjanati dan l-aħħar għall-2006. 2. IR-RIċERKA U L-IżVILUPP Jinħtieġ impetu ġdid sabiex iżid b’mod sinifikanti r-riċerka u l-iżvilupp I l-kapaċità innovattiva ta’ l-Ewropa. B’mod speċjali huwa importanti li jkun hemm aktar kumpaniji prominenti li jaħdmu f’oqsma bħall-ICT, l-ispazju, il-bijoteknoloġija, u n-nanoteknoloġija. Se jingħata impetu maġġuri jekk ikollna ftehimiet fuq is-7 Programm ta’ Qafas ta’ Riċerka u l-Programm ta' Kompetittività u Innovazzjoni. Minkejja dan, hemm aktar x’isir jekk l-Ewropa trid issir post aktar attraenti għall-investiment fir-riċerka u l-iżvilupp. Huwa kruċjali li jinkiseb il-finanzjament għal kumpaniji żgħar b’potnezjali għoli u li jiġi indirizzat il- brain drain ta’ dawk li huma l-aqwa u l-aktar brillanti ta’ l-Ewropa. Il-Kummissjoni qiegħda taħdem fuq numru ta’ inizjattivi li huma direttament rilevanti għal kwistjonijiet ta’ hawn fuq. Filwaqt li tibni fuq is-7 Programm ta’ Qafas, il-komunikazzjoni fuq l-għajnuna ta’ l-istat, i2010, il-linji ta’ gwida strateġiċi għall-politika ta’ koeżjoni, eċċ., il-Kummissjoni se tiskeda komunikazzjoni fl-ewwel kwart ta’ l-2006 li tidentifika azzjonijiet ta’ prijorità sabiex iżżid l-investiment dl-iffinanzjar ta’ Riċerka u Żvilupp, sabiex toħloq swieq attraenti u sabiex tikkontribwixxi għat-tkabbir ta’ impriżi innovattivi Ewropej, b’mod partikolari l-SMEs. Il-Kummissjoni se tipprova tispeċifika eżempji konkreti ta’ ffinanzjar ta’ Riċerka u Żvilupp fejn kien possibbli li tiffaċilita l-aċċess għal finanzi, sabiex tneħħi x-xkiel għal investimenti interkonfinali, saniex iżżid l-effett ta’ influwenza fuq is-settur privat ta’ l-iffinanzjar tar-riċerka u l-Iżvilupp u sabiex trawwem sħubiji bejn is sfera pubblika u l-privata. F’dan ir-rigward, il-Kummissjoni se tinvestiga l-aspetti ta' l-applikazzjoni tal-leġiżlazzjoni ta' l-għajnuna statali u r-regoli tal-kompetizzjoni sabiex tiffaċilita r-Riċerka ’ l-Iżvilupp u innovazzjoni. Il-Kummissjoni se tippreżenta wkoll Komunikazzjoni dwar l-industriji u s-swieq tad-difiża, bil-għan li tħeġġeġ il-kompetittività tas-settur Ewropew ta’ difiża permezz ta’ leġiżlazzjoni tas-suq u programmi tar-Riċerka u l-Iżvilupp adattati. 3. L-UNIVERSITAJIET L-universitajiet huma l-lok fejn jiltaqgħu l-edukazzjoni, ir-riċerka u l-innovazzjoni. Il-kondizzjonijiet iridu jiġu istitwiti sabiex jingħataw il-kapaċità li jkabbru kemm jistgħu l-potenzjal tagħjom. Dan ifisser li l-mistoqsijiet jindirizzawhom fuq livelli u sorsi ta’ għoti ta’ fondi, fuq oqsfa regolatorji u sistemi ta’ ġestjoni, fuq l-iżgurar ta’ aċċess għall-edukazzjoni ogħla u, b'mod kruċjali, fuq il-mod kif l-universitajiet jittrasferixxu l-innovazzjoni u l-kapaċitajiet lis-suq. L-Universitajiet issa joperaw f'su globali għall-edukazzjoni u r-riċerka ogħla. L-universitajiet Ewropej għandhom possibilità tajba li jgawdu mill-opportunitajiet li joffri dan is-suq, pereżempju permezz ta’ sħubiji ma’ ċentri ta’ edukazzjoni u riċerka ogħla f’pajjiżi terzi kif ukoll ma’ negozji. L-universitajiet Ewropej jistgħu jsaħħu l-pożizzjoni tagħhom jekk jirnexxilhom jiġbdu u jżommu l-aqwa mħuħ – f’termini ta’ għalliema, studenti u riċerkaturi – u jesplojtaw aħjar l-għerf li jiġġeneraw. B’mod speċifiku, hemm aktar x’jeħtieġ isir sabiex jitjieb it-taħriġ ta persuni postgradwati. Ukoll, jeħtieġ li l-għoti ta’ fondi jkun aqwa u aktar diversifikat kif ukoll ikun hemm kooperazzjoni eqreb bejn l-entitajiet ta’ università u negozju. Filwaqt li tibni fuq ix-xogħol li twettaq s’issa, il-Kummissjoni se tfittex l-opinjonijiet ta’ esperti dwar il-passi konkreti li issa jridu jittieħdu. F’dan il-kuntest, il-Kummissjoni għandha l-għan li toħroġ b’Komunikazzjoni dwar is-sistemi Ewropej ta’ edukazzjoni ogħla u b’mod partikolari l-universitajiet. Se tinvestiga f’modi ta’ tisħiħ tal-prestazzjoni tar-riċerku u innovazzjoni ta’ l-Universitajiet Ewropej. B’segwitu għall-konsultazzjoni pubblika ta’ dan l-aħħar, il-Kummissjoni se tiskeda proposat fl-ewwel kwart ta’ l-2006 sabiex tistabbilixxi Istitut Ewropew għat-Teknoloġija bl-għan li jsaħħaħ il-kapaċità ta’ l-universitajiet ta’ l-ogħla grad ta’ l-Ewropa. 4. L-ISFIDI DEMOGRAFIċI Fi żmien l-għixieren ta’ snin li ġejjin anqas Ewropej se jkunu ta’ età adattata għax-xogħol. L-Ewropa teħtieġ li twessa’ l-parteċipazzjoni fis-suq ta’ l-impjiegi kif ukoll tirrevedi l-bilanċ bejn il-ħajja privata u x-xogħol. Aktar oqsma ta’ politika li jiffavurixxu l-familja u strutturi aħjar għal kustodja tat-tfal huma komponenti importanti f’din l-istrateġija ġdida bl-istess mod kif inhuma importanti t-tagħlim li jissokta matul il-ħajja u parteċipazzjoni akbar mill-ħaddiema ta’ età akbar. F’dan il-kuntest, l-oqsma ta’ politika li jippromwovu l-ooprtunitajiet ugwali għal kulħadd jistgħu jipprovdu kontribut pożittiv sabiex iżidu l-parteċipazzjoni tas-suq ta’ l-impjiegi u jsaħħu l-inklużjoni soċjali. Il-Kummissjoni bħalissa qiegħda tanalizza r-reazzjoni li rċeviet mill- Green Paper ta’ l-2005 u qiegħda tħejji proposti fuq bilanċ aħjar u aktar ġust ta’ bejn il-ħajja privata u x-xogħol. Il-Kummissjoni se tinvolvi esperti esterni u se tuża l-kontributi tagħhom biex tikkorrobora proposti ġodda. Qabel is-sajf il-Kummissjoni se tippreżenta Komunikazzjoni dwar il-ġejjieni demografiku ta’ l-Ewropa. Il-Kummissjoni se tippreżenta wkoll ir-riżultati ta’ l-istudji analitiċi li tħejjew taħt l-azzjoni prototipika tal-Parlament Ewropew (‘l-Inizjattiva ta’ Walter’) u numru ta’ proposti addizzjonali għal azzjoni ulterjuri. Aktar tard fl-2006 l-Kummissjoni se tippreżenta Qafas Ewropew ta’ Kwalifiki sabiex tiffaċilita t-trasparenza, it-trasferiment u l-għarfien ta’ kwalifika fl-Ewropa permezz ta’ sett ta’ livelli komuni ta’ referenza. Il-Kummissjoni se tipproponi wkoll roadmap sabiex l-ugwalità bejn l-irġiel u n-nisa tiksibha b'mod ulterjuri sabiex tikkonfronta x-xkiel li fadal, b'mod speċjali fis-suq tax-xogħol. 5. L-ENERġIJA It-talba dinjija għall-enerġija se żżid aktar filwaqt li l-provvista tibqa’ f’qagħda diffiċli. L-effiċjenza ta’ l-enerġija u t-teknoloġiji aktar nodfa qegħdin isiru aktar importanti għar-raġunijiet ekonomiċi, ta’ sigurtà tal-provvista u ambjentali. L-Ewropa trid tiddevrsifika s-soorsi tagħha ta’ l-enerġija, sabiex tgawdi minn firxa wiesgħa ta’ sorsi ta’ l-enerġija. Meta wieħed iqis l-isfidi tat-tisħin globali, tinħtieġ reqqa speċjali għal produzzjoni ta’ enerġija b’emissjoni baxxa/żero u għal sorsi ta’ enerġija li tista’ tiġġedded. Dan kollu huwa rilevanti meta wieħed iqis is-sigurtà tal-provvista. Fir-rebbiegħa ta’ l-2006 l-Kummissjoni setippubblika Green paper dwar politika Ewropea ta’ l-Enerġija, bil-ħsieb li tiżviluppa politika koerenti ta’ l-UE li tgħaqqad il-kompetittività, is-sostenibilità u s-sigurtà tal-provvista ta’ l-enerġija. Lil aspetti varji tas-suq Ewropew ta' l-enerġija se jivverifikawhom, pereżempju l-livell ta' integrazzjoni tax-xibka Ewropea tan-netwerks. Ir-relazzjonijiet mal-fornituri esterni se jirreveduhom ukoll. Matul l-ewwel nofs ta’ l-2006 l-pjanijiet tal-Kummissjoni li jressqu 'l quddiem inizjattivi oħra ta' enerġija, pereżempju fuq il-bijokarburanti u l-bijomassa u fuq l-użu tal-faħam nadif. Pjan ta’ azzjoni fuq l-effiċjenza ta’ l-enerġija bbażat fuq ftehim fuq id-direttiva ta’ l-effiċjenza ta’ l-enerġija, tista’ timmira li tagħmlu realtà l-għan li jiġi ffrankat 20% ta’ l-enerġija sa l-2020. Green Paper fuq l-adattar għall-bidla fil-klima u Komunikazzjoni fuq it-tnaqqis ta’ l-emissjonijiet tal-CO2 mill-karozzi se tkun ippubblikata fit-tielet kwart tas-sena. Uħud minn dawn l-isfidi li jifirxu fuq medda twila ta’ żmien f’dan il-qasam se tkoprihom ir-reviżjoni li ġejja ta’ l-Istrateġija ta’ l-UE ta’ l-Iżvilupp Sostenibbli. 6. L-EMIGRAZZJONI L-emigrazzjoni legali tista’ tagħmel kontribut pożittiv lill-ekonomija u l-bażi ta’ għerf ta’ l-Ewropa. Politika attiva fuq l-emigrazzjoni legali u l-integrazzjoni fl-istess waqt se tkun akkumpanjata bi strateġija qawwija sabiex tiġġieled l-emigrazzjoni illegali. L-Unjoni Ewropea se tissokta d-djalogu komprensiv tagħha ma’ pajjiżi terzi bl-għan li ttejjeb il-ġestjoni ta’ l-emigrazzjoni, tindirizza l-kawżi li huma l-għeruq ta’ l-emigrazzjoni illegali, tippromwovi l-opportunitajiet ta' emigrazzjoni legali, tiġġieled kontra l-emigrazzjoni illegali u t-traffikar tal-bnedmin. Komunikazzjoni dwar ‘Azzjonijiet ta’ prijorità biex tirrispondi għall-isfidi ta’ l-emigrazzjoni: l-ewwel segwitu ta’ Hampton Court’ diġà adottatha l-Kummissjoni fit-30 ta’ Novembru 2005 u l-Kunsill Ewropew mistenni jidentifika azzjonijiet konkreti li jiffukaw fuq l-Afrika u l-pajjiżi Mediterranji. Komunikazzjoni fuq l-emigrazzjoni illegali se tkun ippreżentata fl-ewwel semestru ta’ l-2006. Ukoll, il-Kummissjoni dalwaqt se tippubblika Pjan ta’ Azzjoni fuq l-emigrazzjoni illegali. Dan il-pjan se jindika serje ta’ azzjonijiet leġiżlattivi u azzjonijiet mhux leġiżlattivi li l-Kummissjoni biħsiebha tniedi fil-perjodu 2006-2009. Il-punt fokali tal-pjan ta’ azzjoni se jkun fuq impatti ekonomiċi pożittivi ta’ l-emigrazzjoni legali, filwaqt li jtejjeb il-bini ta’ l-għerf u l-miżuri ta’ l-integrazzjoni għall-emigranti ekonomiċi. 7. IS-SIGURTÀ Is-sigurtà taċ-ċittadini Ewropej hija tħassib ewlieni, speċjalment fid-dawl ta’ l-attakki terroristiċi ta’ dan l-aħħar. Li nipprevjenu r-radikalizzazzjoni u nħarsu l-infrastruttura kritika tagħna huma ta’ importanza kruċjali. Irridu wkoll naħdmu b’mod aktar effettiv ma’ pajjiżi li jinsabu 'l barra mill-konfini ta’ l-Unjoni Ewropea fuq il-kwistjonijiet kollha ta’ ġustizzja u intern. Din il-kooperazzjoni għandha tagħmel użu tal-mekkaniżmi disponibbli sabiex tiġġieled kontra t-terroristi, u t-traffikar tal-bnedmin u tad-droga. Il-Presidenza tar-Renju Unit u l-Koordinatur ta’ Kontra t-Terroriżmu għamlu proposta għal strateġija ta’ kontra t-terroriżmu. Il-Kunsill Ewropew ta’ Diċembru 2005 se jiddiskuti din l-istrateġija. F’dak li għandu x’jaqsam ma’ l-attività ta’ kontra t-terroriżmu il-Kummissjoni qiegħda twettaq l-obbligi li għandha taħt il-Pjan ta’ Azzjoni adottat wara l-attakki ta’ Madrid u l-Programm ta’ l-Aja. Dan jieħu f’kunsiderazzjoni l-iskeda l-ġdida stabbilita wara l-ispluzjonijiet ta’ bombi f’ Londra. Is-sena d-dieħla se tkun waħda kruċjali għall-implimentazzjoni ta’ l-oqsma ta’ politika u tal-proposti leġiżlattivi mill-Kummissjoni fl-2005, pereżempju dwar l-iskambju ta’ tagħrif (il-priċipju tad-disponibilità), li jinkludi l-ħarsien tad- data u l-aċċess għas-Sistema ta’ Tagħrif tal-Viża, Ir-radikalizzazzjoni u r-reklutaġġ, il-ħarsien ta’ l-infrastruttura kritika, i—finanzjament tat-terroriżmu u l-isplussivi. 8. ID-DIMENSJONI ESTERNA Meta wieħed iqis l-effetti b’ firxa wiesgħa tal-globaliżżazzjoni, tinħtieġ projjezzjoni esterna qawwija u koerenti ta’ l-Unjoni Ewropea. Ir-rwol ta’ l-Ewropa fid-dinja huwa ddeterminat mit-tipi interni u esterni ta’ politika ta’ l-Unjoni. Iċ-ċittadini Ewropej jippretendu li l-Unjoni taġixxi b’mod konsistenti u determinat fil-konfront tad-dinja usa’. L-Unjoni Ewropea trid li żżid il-koerenza, l-effettività u l-viżibilità ta’ l-azzjonijiet esterni. Il-Kummissjoni qiegħda taħdem fuq dokument kunċettwali li jeżamina d-dimensjoni esterna ta’ l-Unjoni. L-għanijiet tad-dokument kunċettwali se jkun li jgħarrex id-diversi tipi ta’ politika interna u esterna u l-istrumenti li jiddeterminaw ir-rwol estern ta’ l-Unjoni. Id-dokument kunċettwali se jidħol ukoll fil-kapaċitajiet u l-abilitajiet ta’ l-UE u jiżviluppa strateġija u serje ta’ miżuri prattiċi sabiex jgħinu lill-UE tirreaġixxi għall-isfidi attwali. Se jimmira li jikseb koerenza ulterjuri bejn is-CFSP u l-istrumenti tal-Komunità u bejn il-livell ta’ l-UE u t-tipi diversi ta’ politika ta’ l-Istati Membri. Għandu wkoll iwassal għal viżibilità u għarfien aqwa tal-kisbiet u l-progress reali tar-rwol estern ta’ l-Unjoni, u koerenza aqwa bejn it-tipi diversi ta’ politika interna u esterna ta’ l-UE, Filwaqt li jippreserva r-responsabilità kemm lill-istituzzjonijiet Ewropej l-oħra kif ukoll lill-pubbliku in ġenerali. F’dawn l-aħħar tliet snin, li matulhom kien hemm espansjoni maġġuri ta’ l-operazzjonijiet tal-Politika Ewropea tas-Sigurtà u Difiża (PESD), kemm il-Kunsill kif ukoll il-Kummissjoni rebħu esperjenza prezzjuża permezz tar-revizjoni tal-kapaċitajiet rispettivi tagħhom li wettqu u permezz li ffaċċaw il-mistoqsijiet kultant diffiċli li qamu mill-kooperazzjoni fil-livelli kollha bejn il-Komunità u l-Istrutturi tas-CFSP. Wara l-laqgħa ta’ Hampton Court, is-Segretarju Ġenerali/l-Ogħla Rappreżentant Javier Solana ntalab li jmexxi ’l quddiem ix-xogħol tal-kapaċitajiet ta’ difiża ta’ l-UE, l-istrutturi għal ġestjoni ta’ kriżi, l-għoti ta’ fondi tas-CFSP, u r-rwol ta’ l-Unjoni fil-Kosovo, b'asssoċjazzjoni mal-Presidenza u l-Kummissjoni. Il-Kummissjoni tilqa’ l-opportunità li tibni fuq il-kisbiet ta’ l-UE f’dawn l-oqsma, partikolarment billi tiżviluppa b’mod ulterjuri l-firxa u leffettività tad-diversi tipi ta’ politika tal-Komunità li jikkontribwixxu għal ġestjoni ta’ kriżi u jappoġjaw is-CFSP/il-PESD. Dan ix-xogħol għandu jirrifletti wkoll il-ħtieġa li jiżgura tranżizzjoni bla skossi bejn il-ġestjoni ta’ kriżi u r-rikostruzzjoni u l-iżvilupp li jifirxu fuq medda twila ta’ żmien. Il-Kummissjoni tilqa’ wkoll l-għan li jittejbu l-ħeffa u r-rata ta’ reazzjoni ta’ l-għoti ta’ fondi tas-CFSP, b’mod partikolari bi tħejjija għall-Perspettivi Finanzjarji li ġejjin. Annex Hampton Court follow-up: authoritative figures to be consulted The following authoritative figures have been identified as external experts to be consulted by the Commission in the implementation of the follow-up to Hampton Court. Other experts could be associated in different forms to the work to be carried out. RESEARCH AND DEVELOPMENT - AHO, Esko - CONSEMÜLLER, Knut - CORNU, Jo - GEORGHIOU, Luke - SUBIRÀ, Antoni UNIVERSITIES - BLANCHARD, Olivier - CREWE, Ivor - MAYOR, Frederico - MONTI, Mario - NIELSEN, Linda - SOKOL, Jan - WINCKLER, Georg MEETING THE DEMOGRAPHIC CHALLENGE - BÖRSCH-SUPAN, Axel - DON, Henk - GODET, Michel - KALACHE, Alexandre - RYCHTARIKOVA, Jitka ENERGY[1] - BORGES, Antonio - HAIDER, Hans - LARSSON, Allan - SUTHERLAND, Peter [1] There may be recourse to a wider group of experts if necessary in the context of the preparation of the Green Paper.